Timental i d aɣ-yeǧǧan ad nefren asentel-a, deg tazwara akken ad d-nmel amek i tella tudert n tmeṭṭut taqbaylit, amek tettidir d axel n tmetti-is? Amek tettqabal ugur-nni d tmuɣli n tmetti ɣur-s? Ma yella tesɛa isuḍaf am urgaz neɣ ala, ma yella timetti taqbaylit tga azal i tmeṭṭut, tettuqader. Deg wayen yeɛnan iḥulfan-is ttbanen neɣ ttwafren, ttwaxemden. Di tama tis snat, ad d-nessefrer amek i d-temla tmeṭṭut tanaggalt udmawen n tmeḥyaft n tmeṭṭut deg tmetti; amek i d-tga tiɣri-is tuntitant akken ad d-tessifrer isuḍaf d yizerfan n tmeṭṭut deg wungal-a. Izen-is yesɛa iswi ad d-tales tudert n ddel d leḥqara-d tmeḥyaft i tettidir tmeṭṭut. Tis kraḍ tanaggalt Dihya deg wungal-a  Gar yigenni d tmurt  ad d-nezel isental i d-tuwi ɣef tmeṭṭut assaɣ i yesaɛan akked usatal untitan yellan deg wungal-a. Acu-tent tugniwin i yellan deg-s ma yella yesɛa assaɣ d wayen tura tnaggalt-a.